04/01/2012 | Administración LocalMunicipal
Dodro
Aprobación definitiva das ordenanzas números 21 e 22

Aprobación definitiva das ordenanzas números 21 e 22 Quedan aprobadas definitivamente a ordenanza xeral núm.21, que regula os prezos públicos do Concello de Dodro e a ordenanza núm.22 que regula o prezo público do Concello de Dodro por impartición de cursos, ludotecas, viaxes, campamentos xuvenís e outras actividades de carácter deportivo, lúdico popular e/ou socioculturais organizadas polo Concello, logo de transcorrer o prazo de exposición pública (BOP núm.217, do 15 de novembro de 2011) dos acordos de aprobación iniciais que se adoptaron polo Pleno do Concello de Dodro na sesión con data 26 de outubro de 2011, e ao non se presentar alegación ningunha. O Concello de Dodro publica os textos das ordenanzas para cumprir co considerado no artigo 70.2 da Lei 7/1985, do 2 de abril, e 17.4 do Real decreto lexislativo 2/2004, do 5 de marzo: ORDENANZA NÚM.21, REGULADORA DOS PREZOS PÚBLICOS FUNDAMENTO Artigo 1. De conformidade co previsto no artigo 117, en relación co artigo 41 da Lei 39/88, do 28 de decembro, este Concello establece a presente ordenanza xeral reguladora dos aspectos xerais e comúns a todos os prezos públicos que se acordan establecer neste Concello, e que figuran relacionados no anexo I desta ordenanza. OBRIGADOS AO PAGAMENTO Artigo 2.1. Estarán obrigados ao pagamento de prezos públicos os que disfruten, utilicen ou aproveiten especialmente o dominio público en beneficio particular, ou se beneficien dos servizos ou actividades polos que deben satisfacer aqueles.2. Non estarán obrigados ao pagamento de prezos públicos as administracións públicas polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadán ou á defensa nacional. FIXACIÓN DA CONTÍA Artigo 3.1. O importe dos prezos públicos por prestación de servizos ou realización de actividades deberá cubrir, como mínimo, o costo do servizo prestado ou da actividade realizada.2. O importe dos prezos públicos pola utilización privativa ou aproveitamento especial do dominio público fixarase tendo como referencia o valor de mercado correspondente ou da utilidade derivada de aquel.3. Cando existan razóns sociais, benéficas, culturais o de interese público que así o aconsellen, a entidade poderá establecer prezos públicos por debaixo dos límites previstos nos apartados anteriores. ENTIDADE E ÓRGANO COMPETENTE PARA ESTABLECER OS PREZOS PÚBLICOS Artigo 4.1. O establecemento ou o modificación da contía dos prezos públicos, así como dos demais elementos variables das mesmas, salvo que unha lei especial dispoña o contrario, realizarase: a) Pola Xunta de Goberno se o Pleno lle delega tal competencia de acordo co disposto no artigo 47 de la TRLRFL.2. Toda proposta de establecemento ou modificación de prezos públicos deberá ir acompañada dunha memoria económica-financeira que xustificará o importe dos mesmos. NACEMENTO DA OBRIGA DE PAGAMENTO Artigo 5.1. A imposición inicial ou modificación dos prezos públicos entrará en vigor unha vez que o acordo de establecemento ou modificación dos prezos apareza publicado no BOP e o será de acordo con que se estableza en ditos acordos.2. Unha vez producida a entrada en vigor dos prezos públicos a obriga de pagar nace desde que se inicie a prestación do servizo ou a realización da actividade, ou se conceda a utilización privativa ou o aproveitamento especial.3. Os concellos, cando así o establezan nos respectivos acordos de determinación dos prezos e os demais elementos variables peculiares, poderán esixir o depósito previo do seu importe total ou parcial. XESTIÓN Artigo 6.1. Nos prezos públicos pola utilización privativa ou o aproveitamento especial do dominio público local: a) Tratándose da primeira autorización: Liquidaranse e esixiranse os prezos públicos no momento da presentación da solicitude en calidade de depósito previo, se así o establece o acordo de establecemento del prezos. Liquidarase e esixirase ao autorizarse a prestación ou realización da actividade, notificándose co acto de autorización, se así o establece o acordo de establecemento dos prezos. Se as utilizacións e os aproveitamentos se realizan sen mediar solicitude, se liquidará e notificará ao interesado o importe do prezo público, sen prexuízo das sancións e recargas que procedan. b) Tratándose de utilizacións ou aproveitamentos xa autorizados e prorrogados, unha vez incluídos nos padróns ou matrículas se esixirán, nos períodos que determine o acordo de establecemento do prezo ou, no seu caso, determine o alcalde, e o prazo de ingreso en período voluntario será de 2 meses, previa publicación no Boletín Oficial da Provincia.2-Nos prezos públicos pola prestación de servizos ou realización de actividades: a) Na primeira autorización de prestación do servizo ou realización da actividade: Liquidarase e esixirase o prezo público no momento da presentación da solicitude en calidade de depósito previo, se así o establece o acordo de establecemento del prezos. Liquidarase e esixirase ao autorizarse a prestación ou realización da actividade, notificándose co acto de autorización, se así o establece o acordo de establecemento dos prezos. Si se utiliza o servizo ou a realización da actividade sen solicitude previa se liquidará e notificará ao obrigado ao pagamento, sen prexuízo das sancións e recargas que procedan. Se as utilizacións e os aproveitamentos se realizan sen mediar solicitude se liquidará e notificará ao interesado o importe do prezo público, sen prexuízo das sancións e recargas que procedan. b) Tratándose de servizos ou actividades xa autorizados e prorrogados, unha vez incluídos nos padróns ou matrículas se esixirán, nos períodos que determine o acordo de establecemento do prezo ou, no seu caso, nos que determine o alcalde, e se esixirá o seu ingreso no prazo de 2 meses a partir da súa publicación no Boletín Oficial da Provincia. COBRO Artigo 7.1. Tratándose da primeira autorización: no momento de presentar a solicitude; non obstante, poderán os concellos establecer que o cobro se efectúe una vez tramitada a correspondinte solicitude de autorización, previa liquidación e notificación do prezo público, nos períodos que se sinalen no acordo de establecemento do prezo público ou, no seu caso, nos que determine a Alcaldía. O prazo de ingreso voluntario será dun mes a partir da notificación individual que se practique. En todo caso, o pagamento debe ser anterior á concesión da autorización.2. Tratándose de autorizacións xa concedidas e prorrogadas: se esixirá o seu cobro polo sistema de padrón ou matrícula e se esixirá nos períodos que se sinalen no acordo de establecemento do prezo ou, no seu caso, nos períodos que determine a Alcaldía. O prazo de ingreso voluntario será de 2 meses contados a partir da publicación no Boletín Oficial da Provincia.3. As débedas por prezos públicos poderán esixirse polo procedemento administrativo de constrinximento, séndolle aplicable o disposto na normativa tributaria (Lei xeral tributaria, Regulamento xeral de recadación, Instrución xeral de recadación e contabilidade e demais normativa aplicable). 4. Se a administración e cobro de prezos públicos se realiza por organismos autónomos ou consorcios, unha vez transcorrido o período de pagamento voluntario deberán solicitar do Concello que proceda ao cobro dos prezos polo procedemento de constrinximento e, a tal efecto, acompañarán a correspondente relación de debedores e os xustificantes acreditativos das xestiones realizadas para o cobro en vía voluntaria. CONTENIDO E REQUISITOS DOS ACORDOS DE ESTABLECEMENTO DOS PREZOS PÚBLICOS Artigo 8.1. O establecemento da contía e demais elementos variables farase por acordo do órgano competente, a que alude o artigo 4 da presente ordenanza.2. O citado acordo conterá as seguintes determinacións: a) Obrigados ao pagamento. Si fora preciso introducir algún matiz ao previsto no artigo 2 da ordenanza xeral. b) Bases e porcentaxes aplicables e demais elementos necesarios para determinar a súa contía. c) Determinación do momento de esixir os prezos públicos e si se esixe o non depósito previo. d) Períodos e prazos de pagamento en voluntaria. e) Procedemento de liquidación e notificación nos supostos no previstos nesta ordenanza xeral. f) Outros aspectos que se consideren necesarios para a adecuada xestión dos prezos públicos. RECURSOS Artigo 9.1. Contra os acordos de determinación ou establecemento dos prezos públicos procede a interposición do recurso de reposición previo ao contencioso-administrativo. O prazo se computará desde o día seguinte ao da publicación no BOP do texto íntegro do prezo público.2. Contra os actos concretos de aplicación e efectividade dos prezos públicos poderán os interesados interpoñer o recurso de reposición previo ao contencioso-administrativo.3. A interposición destes recursos non suspenderá en ningún caso a acción administrativa para a cobranza. DISPOSICIÓNS ADICIONAIS Primeira. DEVOLUCIÓN DE INGRESOS INDEBIDOS. Cando por causas non imputables ao obrigado ao pagamento dos prezos, o servizo público, a actividade administrativa ou o dereito á utilización do dominio público non se preste o desenvolva, procederá a devolución do importe correspondente. Segunda. RÉXIME XURÍDICO SUPLETORIO. No non previsto no TRLRFL e na presente ordenanza xeral seralle aplicable o disposto na Lei de taxas e prezos públicos, Lei xeral presupostaria e demais normas que resulten de aplicación ás mesmas. DISPOSICIÓN FINAL A presente ordenanza, unha vez aprobada definitivamente, será publicada integramente no Boletín Oficial da Provincia e comezará a aplicarse unha vez transcorra o prazo previsto nos artigos 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa. ORDENANZA NÚM.22, REGULADORA DO PREZO PÚBLICO POR IMPARTICIÓN DE CURSOS, LUDOTECAS, VIAXES, CAMPAMENTOS XUVENIS E OUTRAS ACTIVIDADES DE CARÁCTER DEPORTIVO, LÚDICOPOPULAR E/OU SOCIOCULTURAIS ORGANIZADAS POLO CONCELLO Artigo 1.º. FUNDAMENTO E NATUREZA. No uso das facultades concedidas polo artigo 106.1 da Lei 7/1985, do 2 de abril, reguladora das bases do réxime local, e artigo 127 do R. D. L.2/2004, do 5 de marzo, polo que se aproba o texto refundido da Lei reguladora das facendas locais, e de conformidade co disposto nos artigos 41 a 47, ambos inclusive, do R. D. L.2/2004, establécese o prezo público por impartición de cursos, ludotecas, viaxes, campamentos xuvenís e outras actividades de carácter deportivo lúdico-popular e/ou socioculturais organizadas polo Concello. Artigo 2.º. CONCEPTO. Os prezos públicos regulados nesta ordenanza constitúen prestacións patrimoniais de carácter público a satisfacer polos usuarios/beneficiarios que voluntariamente soliciten algún dos servizos ou actividades de índole deportivo, lúdicopopular e/ou socioculturais organizados polo Concello de Dodro, tales como talleres, cursiños, seminarios, excursións, campamentos, viaxes, ludotecas, actividades deportivas, culturais, de índole lúdico-tradicional e demais de natureza análoga, sempre que os mesmos non sexan de solicitude ou recepción obrigatoria polos usuarios/beneficiarios, e non estean reservadas á Entidade Local. Artigo 3.º. OBRIGADOS AO PAGAMENTO. Están obrigados ao pagamento do prezo público establecido nesta ordenanza os usuarios/beneficiarios dos servizos ou actividades prestadas por este Concello a que se refire o artigo anterior. Artigo 4.º. ESTABLECEMENTO E CONTÍA.1.–O establecemento e contía do prezo público regulado nesta ordenanza será o que fixe en cada caso a Xunta de Goberno Local por delegación do Pleno da Corporación, de conformidade co disposto no artigo 47.1 do R. D. L.2/2004 o artigo 23.2 b) da Lei 7/85, e no artigo 4.º da Ordenanza n.º 21, reguladora dos prezos públicos do Concello de Dodro.2.–A estes efectos, con carácter previo ó inicio das actividades, a Xunta de Goberno Local, en base ós informes previos do Xefe de cada Servizo ou Concellería e da Intervención Municipal sobre os custos soportados polo Concello, establecerá o prezo concreto de cada actividade, que conforme o artigo 44.1 do R. D. L.2/2004, deberán cubrir como mínimo o custo do servizo prestado ou da actividade a realizar. Non obstante o anterior, conforme ó disposto no artigo 44.2 do R. D. L.2/2004, cando exista razóns sociais, benéficas, culturais ou de interese público que así o aconsellen, a Xunta de Goberno Local poderá fixar prezos por debaixo do límite previsto no apartado anterior. Nestes supostos deberán consignarse nos presupostos da Entidade as dotacións oportunas para a cobertura da diferencia resultante se a houbera.3.–Acordados os prezos de cada servizo ou actividade, o acordo será exposto no taboleiro de anuncios do Concello a efectos da súa publicidade por un prazo de 15 días.4.–Con motivo de fomentar a participación de determinados colectivos en actividades deportivas, musicais, teatrais, etc., a Xunta de Goberno Local, previos os informes xustificativos dos servizos correspondentes, poderá establecer prezos por debaixo do custe do servizo, para o cal deberá terse en conta o establecido no artigo 4.2, parágrafo segundo, desta ordenanza. Artigo 5.º. NORMAS DE XESTIÓN.1.–A obrigación do pagamento do prezo público regulado nesta Ordenanza nace dende que se preste o servizo ou se inicie a realización das actividades, se ben poderá esixirse o depósito previo conforme ó disposto no artigo 46.1 do R. D. L.2/2004.2.–A estes efectos, o obrigado deberá facer a pertinente declaración a fin de que se lle practique a correspondente autoliquidación, conforme ó disposto no artigo 45 do R. D. L.2/2004, debendo ingresar o importe do prezo público nas entidades bancarias colaboradoras deste Concello, e sempre antes de do inicio da prestación dos servizos ou actividades.3.–Conforme ó disposto no artigo 46.2 do R. D. L.2/2004 cando por causas non imputables ó obrigado o pagamento do prezo, o servizo ou a actividade non se preste, procederá a devolución do importe correspondente. Artigo 6.º. RÉXIME XURÍDICO SUPLETORIO. En todo o que no apareza regulado na presente ordenanza, será de aplicación con carácter supletorio a Ordenanza n.º 21, reguladora dos prezos públicos do Concello de Dodro. DISPOSICIÓN FINAL. A presente ordenanza, unha vez aprobada definitivamente, será publicada integramente no Boletín Oficial da Provincia e comezará a aplicarse unha vez transcorra o prazo previsto no artigo 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa. Contra as citadas aprobacións definitivas, pódese interpoñer o recurso contencioso-administrativo, segundo o disposto na lexislación vixente. Dodro, 26 de decembro de 2011. O alcalde Valentín Alfonsín Somoza